Vernietigende brand in PlettenbergbaaiFoto: ANA Die brand het Vrydag in Wittedrift ontstaan aan die buitewyke van die kusdorp, maar is teen Maandag onder beheer gebring. Die brand het egter opgevlam weens warm, droë toestande en was teen Dinsdag 14:00 buite beheer. Volgens brandbestryders is minstens drie huise in die Wittedrift-area teen 19:00 in puin gelê. Die brand is aanvanklik vinnig onder beheer gebring, maar het verskeie kere oor die naweek en toe weer Dinsdag opgevlam. Lauren Howard, woordvoerder van Working on Fire (WoF), het gesê helikopters is ook ingespan om die brand te probeer blus. Dit was nie onmiddellik duidelik of die brand teen Woensdagoggend onder beheer gebring is nie.